Publication: Magyar Közlöny
Issue: MK-2004-35 (Year: 2004, Number: 35)
Era: 2004-2010
Section: 1998. évi XI. törvény is, melynek 1. §-a szerint az ügyvéd,
Paragraph Index: 155

2002. január 1-jétõl nem terjed ki a Magyar Honvédségre, az indítványozó némiképp módosította ugyan, alapvetõen azonban fenntartotta eredeti indítványát. A Hszt. hatályának módosulása folytán az Alkotmánybíróság tárgytalannak tekintette és nem bocsátkozott az indítvány azon érvének érdemi vizsgálatába, mely szerint azért is alkotmányellenes egyrészrõl az ország katonai védelmének feladatait ellátó fegyveres szerv: a Magyar Honvédség, másrészrõl a rendvédelmi szervek hivatásos állományú tagjai szolgálati jogviszonyát egyetlen törvényben szabályozni, mert az Alkotmány 40/A. § (1) és (2) bekezdése külön fogalmazza meg a fegyveres erõkre és a rend- õrségre vonatkozó rendelkezéseit. Az indítvány azonban ezen túlmutató, az alkalmazott kodifikációs technikát illetõ alkotmányossági aggályokat is felvet. Az Alkotmánybíróság több korábbi határozatában [így például az indítványozók által hivatkozott 42/1995. (VI. 30.) AB határozatban] is vizsgált a törvényalkotás módszereivel és a törvények szerkezetével kapcsolatos alkotmányos kérdéseket (ABH 1995, 185, 186.). E határozatok okfejtéseire is figyelemmel nyilvánvaló, hogy a törvényhozás során alkalmazott megoldások alkotmányossági szempontból akkor aggályosak, ha nem elégítik ki az Alkotmány 2. § (1) bekezdése által kinyilvánított jogállamiság egyik alkotó elemének, a jogbiztonságnak a követelményeit, amihez a törvények áttekinthetõ, logikus szerkezete is hozzá tartozik. Különféle természetû életviszonyoknak egyetlen törvényben történõ szabályozása torzíthatja a törvény rendelkezéseit, illetõleg leronthatja érthetõségét azáltal, hogy kétséget hagy azt illetõen, hogy melyik életviszonyra milyen szabályokat kell alkalmazni. Elõfordulhat az is, ha a törvény, mint a jelen esetben is, eltérõ élethelyzetekre, illetõleg személyek különféle csoportjaira vonatkozik, akkor a korszerû törvényhozásokban szokásos általános kategóriák használata folytán olyan rendelkezések, melyek a törvényben szabályozott egyes életviszonyokra nézve alkotmányosan aggálytalanok, olyan más életviszonyokra is alkalmazhatóvá válnak, hogy az már alkotmányossági problémákat vet fel. Ezért az ilyen törvények esetében a törvényhozónak nagyfokú körültekintéssel kell eljárnia. Az indítványozók éppen ilyesfajta aggályokat fogalmaznak meg. Szerintük a Hszt. azáltal, hogy rendelkezéseit az ország védelmét ellátó egyenruhás fegyveres erõkre, rendészeti és bûnüldözési feladatokat ellátó rendõrökre, nem fegyveres tûzoltókra, egyenruhát nem viselõ polgári nemzetbiztonságiakra, nem az állam központi szerveivel, hanem az önkormányzatokkal jogviszonyban álló tûzoltókra egyaránt alkalmazni kell, túllép a különféle életviszonyok egyetlen törvényben történõ szabályozásának alkotmányosan megvalósítható határain. Az indítvány nem megalapozott. Egyrészrõl a Hszt. hatálya alá tartozó szervezeteket nem csak a kérelmezõk által felsorolt megkülönböztetõ jegyek, hanem közös vonások is jellemzik: együtt alkotják a rendészeti igazgatás szervezetét, mindegyikük az ország külsõ és belsõ biztonsága és a közrend védelme, illetõleg fenntartása érdekében végzi tevékenységét, feladataik teljesítése során bizonyos feltételek között jogosultak jogkorlátozó intézkedéseket alkalmazni, az állam egyéb szerveihez képest erõsebb bennük az alá-fölérendeltség, a vezetésben meghatározó szerepet játszik a parancs. Másrészrõl a Hszt.-ben nem csak valamennyi testületre nézve közös szabályok vannak. A törvény hatálya alá tartozó valamennyi fegyveres szervre egyaránt alkalmazandó rendelkezéseket az Elsõ Rész foglalja össze, ezt követõen egy ettõl elkülönült Második Részben, azon belül is külön fejezetekben állapítja meg a határõrségre, rendõrségre, a polgári védelemre, a hivatásos állami és önkormányzati tûzoltóság állományára, majd a polgári nemzetbiztonsági szolgálatok hivatalos állományára, ezután a büntetésvégrehajtási szervezet hivatásos állományára, végül a vámés pénzügyõrség hivatásos állományára vonatkozó, tehát az egyes szervek eltérõ viszonyait figyelembe vevõ elõírásokat. Emellett egyes fegyveres, illetõleg rendvédelmi szervek tagjaira nézve más törvények, például a Rendõrségrõl

Source: https://magyarkozlony.hu/hivatalos-lapok/3bd5aba918352691888b0755de30301e1003ec24/dokumentumok/cc1f905b75a8b67936a0434f44faeffd6e9abda5/letoltes